Call for papers – Gents Centrum voor het Afrikaans en de studie van Zuid-Afrika
Oproep om referate – 6de Kollokwium oor Afrikaans – UGent
Taalkunde: TAALVARIASIE IN AFRIKAANS
Die tema van die taalkundedeel van die kollokwium is ‘Taalvariasie in Afrikaans’ waaronder ons sowel die variasie binne kontemporêre Afrikaans (geografiese, sosiale, etniese, stilistiese, deur die generasies, …) asook die taalvariasie wat met tydsverloop plaasvind, verstaan. Onderwerpe soos die verhouding tussen Standaardafrikaans en die andere variëteite; die status en die gebruik van Kaapse Afrikaans; die debat oor (her)standaardisering; die gebruik van Afrikaans buite Suid-Afrika; die opkoms van nuwe sosiolekte ens. kom dus aan die bod. Ons verwelkom ook bydraes wat die hedendaagse variasie in die eienskappe of die gebruik van spesifieke leksikale of grammatikale fenomene bespreek en/of ’n nuwe lig werp op diakrone ontwikkelings in Afrikaans. Die plenêre spreker vir hierdie afdeling van die kollokwium, is Gerald Stell (The Hong Kong Polytechnic University). Stell sal die resultate van sy nuwe navorsing oor Afrikaans in Namibië presenteer.
Letterkunde: LITERÊRE OEUVRE VAN BREYTEN BREYTENBACH
In 2019, Breyten Breytenbach se tagtigste jaar, word die vyfde verjaarsdag gevier van sy toetrede tot die universitêre gemeenskap in Gent. Die Gentse Sentrum vir Afrikaans en die studie van Suid-Afrika (www.afrikaans.ugent.be) maak gebruik van hierdie geleentheid om die jaarlikse simposium volledig te wy aan Breytenbach se artistieke oeuvre. Vanuit ’n transnasionale en interkulturele perspektief word daar aandag geskenk aan die aanwesigheid en kritiese resepsie van Breytenbach in die Lae Lande, sowel as in die Franstalige en Angel-Saksiese wêreld. Ons bespreek die linguistiese en kulturele aspekte van Breytenbach se internasionale gestaltes. Naas referate oor Breytenbach se literêre werk, verwelkom ons ook die vertalers van sy tekste vir ’n paneelgesprek. Literêre produksie word dus waargeneem vanuit verskillende taal- en kultuurgebiede – in (inter)nasionale kringe buite die gebied waar die skryfwerk oorspronklik tot stand gekom het.
Breyten Breytenbach – Eredoktor, Universiteit Gent
Louise Viljoen – Universiteit Stellenbosch
Ronelda Kamfer – Rhodes University
Gerald Stell – The Hong Kong Polytechnic University
Fanie Olivier – emeritus-professor, vroeër verbonde aan Adam Mickiewicz-Universiteit
Liesbeth Augustinus (KULeuven), Elisabeth Bekers (Vrije Universiteit Brussel), Inge Brinkman (Universiteit Gent), Andries Coetzee (University of Michigan), Timothy Colleman (Universiteit Gent), Kathleen Gyssels (Universiteit Antwerpen), Frans Hinskens (Meertens Instituut), Yves T’Sjoen (Universiteit Gent), Margriet van der Waal (Rijksuniversiteit Groningen & Universiteit van Amsterdam), Freek Van de Velde (KU Leuven), Gerhard Van Huyssteen (NWU & VivA) en Louise Viljoen (Stellenbosch Universiteit)
Marni Bonthuys, Timothy Colleman, Laura Engels, Kathleen Gyssels, Dora Scott, Elke Seghers, Yves T’Sjoen, Freek van de Velde, Annelies Verdoolaege, Martina Vitackova
Dien asseblief referaatvoorstelle van maksimum 500 woorde teen 15 April 2019 in by afrikaans@ugent.be.
Call for papers – 6de Colloquium over het Afrikaans – UGent
Breyten Breytenbach – eredoctor, Universiteit Gent
Fanie Olivier – emeritus-professor, vroeger verbonden aan de Adam Mickiewicz-Universiteit